SET สัปดาห์นี้ “UP”หลังซึมซับประเด็นสหรัฐฯ-จีนมากแล้ว ชู DTAC, TASCO, KAMART หุ้นเด่น
SET สัปดาห์นี้ปรับตัวขึ้นหลังซึมซับประเด็นการค้าสหรัฐฯ - จีนมากแล้ว เกาะติดประชุมใหญ่ ECB - G20 พร้อมชูหุ้นเด่น DTAC, TASCO, KAMART
SET สัปดาห์นี้ปรับตัวขึ้นหลังซึมซับประเด็นการค้าสหรัฐฯ - จีนมากแล้ว เกาะติดประชุมใหญ่ ECB - G20 พร้อมชูหุ้นเด่น DTAC, TASCO, KAMART
4 มิ.ย. 2562

Weekly outlook : “UP” ต้าน 1,654/1,660 จุด รับ 1,611/1,600 จุด
บล.โนมูระ พัฒนสิน ระบุในบทวิเคราะห์ว่า สัปดาห์นี้ (4 – 7 มิ.ย.62) ประเด็นการค้าระหว่างสหรัฐฯ – จีน ยังคงกดดัน Sentiment การลงททุนหลังภาษีนำเข้าที่จีนได้ประกาศปรับขึ้นกับสินค้าสหรัฐฯ วงเงิน 6 หมื่นล้านเหรียญ ในอัตรา 25% นั้นมีผล 1 มิ.ย.นี้
ขณะที่ตลาดยังคงกังวลต่อการที่สหรัฐฯพิจารณาเรียกเก็บภาษีจากจีนเพิ่มเติมในวงเงิน  3 แสนล้านเหรียญ ในอตัรา 25% สะท้อนความเสี่ยงสงครามการค้าที่เพิ่มขึ้นเพิ่มความกังวลต่อผลกระทบต่อการเติบโตของเศรษฐกิจโลกจึงต้องจับตาประชุมG20  28-29มิ.ย. ซึ่งจะมีการหารือกันในประเด็นการค้าที่ไม่สมดุลระหว่างสหรัฐฯ-จีน และประเด็นการปกป้องทรัพย์สินทางปัญญา รวมถึงจับตาการพบกันของผู้นำสหรัฐฯ-จีน อาจมีการเจรจาการค้ากันเพิ่มเติมได้
ทั้งนี้ Nomura ประเมินผลกระทบต่อเศรษฐกิจ โดยมองการที่จีนตอบโต้สหรัฐฯด้วยการปรับขึ้นภาษีสหรัฐฯสู่ 25% วงเงิน6 หมื่นล้านเหรียญนั้น คาดจะกระทบต่อ GDP ของจีนอย่างมากที่สุดแค่ 0.02% ขณะที่ภาษีที่สหรัฐฯจะเก็บเพิ่มกับจีน วงเงิน 3 แสนล้านเหรียญที่ 25% จะกระทบต่อ GDP สหรัฐฯ -0.3% และ GDP จีนราว -0.4% และให้โอกาสที่ทั้งสองประเทศจะออกมาตรการกระตุ้นเศรษฐกิจเพื่อชดเชยกับผลกระทบดังกล่าว
ดังนั้นภาพตลาดที่ผันผวนและเริ่มสร้างฐานแล้วนั้นคาดซึมซับประเด็นการค้าไปค่อนข้างมาก ขณะที่มาตการกระตุ้นเศรษฐกิจจะช่วยหนุนสภาพคล่องในตลาดโลกให้เพิ่มขึ้นได้เป็นปัจจัยหนุนสินทรัพย์เสี่ยงในระยะกลางได้
นอกจากนี้ทิศทางภายในได้แรงหนุนจาก Fund Flows ที่เริ่มไหลเข้าต่อเนื่อง คาดมาจาก Active Funds ทีเริ่ม Allocate เม็ดเงินเข้ามาหลัง MSCI Rebalance จะช่วยหนุนตลาดหุ้นไทยได้ ประกอบกับสัปดาห์นี้กระบวนการของการเลือกนายกรัฐมนตรีน่าจะชัดเจนขึ้นจะช่วยฟื้นความเชื่อมั่นได้อีกแรง
ส่วนปัจจัยอื่นๆที่น่าติดตาม คือ 1) การประชุม ECB 6 มิ.ย. Nomura คาดไม่มีการออกมาตรการเพิ่มเติมแต่แนะติดตามมุมมองเศรษฐกิจ 2) การประชุม G20 ระดับผู้แทนการคลัง 8 มิ.ย.
 
กลยุทธ์การลงทุน: เม็ดเงิน Passive Fund ของ MSCI กำลังสร้างฐาน Big Cap ที่ 1620-1600 จุด ขณะที่ Active Fund ยังซื้อสะสมตามมาต่อเนื่อง และดัชนีตรงนี้ยังเป็นกรอบซื้อเชิงพื้นฐาน แนะนำ
 
หุ้นเด่นสัปดาห์นี้: แนะนำ DTAC, TASCO, KAMART ส่วนสัปดาห์ก่อน ROBINS,DTAC, TASCO ให้ผลตอบแทนเฉลี่ย 2.19 % ดีกว่าดัชนีฯที่ให้ผลตอบแทน 0.38%